Document ID: 32011R0192

NARIADENIE KOMISIE (EÚ) č. 192/2011
z 25. februára 2011,
ktorým sa ustanovujú osobitné opatrenia týkajúce sa pomoci na súkromné skladovanie bravčového mäsa ustanovené v nariadení (EÚ) č. 68/2011
EURÓPSKA KOMISIA,
so zreteľom na Zmluvu o fungovaní Európskej únie,
so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (1),
so zreteľom na nariadenie Komisie (ES) č. 826/2008 z 20. augusta 2008, ktorým sa ustanovujú všeobecné pravidlá poskytovania pomoci Spoločenstva na súkromné skladovanie niektorých poľnohospodárskych produktov (2), a najmä na jeho článok 23 ods. 3,
keďže:
(1)
Preskúmaním situácie sa poukázalo na riziko nadmerného počtu žiadostí o pomoc v rámci schémy pomoci na súkromné skladovanie bravčového mäsa zavedenej nariadením Komisie (EÚ) č. 68/2011 z 28. januára 2011 o stanovení výšky pomoci vopred na súkromné skladovanie bravčového mäsa (3).
(2)
Preto je potrebné pozastaviť uplatňovanie systému podľa nariadenia (EÚ) č. 68/2011 a zamietnuť príslušné uplatňovanie,
(3)
S cieľom vyhnúť sa špekuláciám by toto nariadenie malo nadobudnúť účinnosť dňom nasledujúcim po jeho uverejnení v Úradnom vestníku Európskej únie,
PRIJALA TOTO NARIADENIE:
Článok 1
1. Uplatňovanie nariadenia (EÚ) č. 68/2011 sa týmto pozastavuje na obdobie od 27. februára 2011 do 4. marca 2011. Žiadosti o uzatvorenie zmlúv podané počas uvedenej lehoty sa neprijímajú.
2. Žiadosti podané od 22. februára 2011, o prijatí ktorých by sa bolo rozhodovalo počas lehoty uvedenej v odseku 1, sa týmto zamietajú.
Článok 2
Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 25. februára 2011

Labels: 3
17
6